paragraph_text: Mantineja ( Μαντίνεια, poznata i kao Antigonia - Αντιγόνεια) bio je grad u staroj Arkadiji u središtu Peloponeza, poznat kao mjesto gdje su se u odigrale dvije značajne bitke u klasičnom periodu grčke povijesti. Danas pod tim imenom postoji općina u današnjoj prefekturi Arkadija u Grčkoj, kojoj je sjedište mjesto Nestani (778 st. god. 2001). Nalazi se u sjeveroistočnom dijelu prefekture. Općina ima površinu od 205.393 km² te 3.510 stanovnika. Osim Nestanija najveća naselja su Artemísi (654), Loukás (653) i Kápsas (505).